
V TARPTAUTINIS KAMERINIO DAINAVIMO KONKURSAS 

„BEATRIČĖ“, 

skirtas Beatričės Grincevičiūtės 100-osioms gimimo metinėms 

2011 m. lapkričio 22–26 d.

Lietuvos Muzikos ir teatro akademija (Gedimino per. 42, Vilnius, Lietuva)
KONKURSO NUOSTATAI

I. KONKURSO DALYVIAI

V Tarptautiniame kamerinio dainavimo konkurse ,,Beatričė“ kviečiami dalyvauti solinio dainavimo specialybes studijuojantys aukštųjų mokyklų studentai ir absolventai bei ilgametę sceninę patirtį turintys dainininkai. 

Konkursas vyks dviejose kategorijose: 

· A KATEGORIJA: dainininkai, gimę 1980 m. ir anksčiau.

· B KATEGORIJA: dainininkai, gimę 1981 m. ir vėliau 
II. KONKURSO PROGRAMA

A KATEGORIJA

I turo programa: 

1. Baroko epochos arija

2. Klasicizmo epochos arija 

3. Romantizmo epochos kamerinis-vokalinis kūrinys (-iai)

4. XX–XXI a. kompozitoriaus kamerinis-vokalinis kūrinys (-iai)

5. Liaudies daina a capella 

Programos trukmė 15-20 minučių
II turo programa: 

1. Vokalinis ciklas (-ai) ar ciklo dalis 

2. Laisvai pasirinkti vokaliniai kūriniai

Programos trukmė 25-30 minučių
Pastaba: visi kūriniai atliekami originalo kalba, mintinai. 

B KATEGORIJA

I turo programa: 

1. Baroko arba Klasicizmo epochos arija

2. Romantizmo epochos kamerinis-vokalinis kūrinys (-iai)

3. XX-XXI a. savo šalies kompozitoriaus kamerinis-vokalinis kūrinys (-iai) arba liaudies daina a capella
Programos trukmė 10-15 minučių

II turo programa: 

1. Vokalinis ciklas (-ai) ar ciklo dalis 

2. Laisvai pasirinkti kameriniai-vokaliniai kūriniai

Programos trukmė 15-20 minučių

Pastaba: visi kūriniai atliekami originalo kalba, mintinai. 

III. KONKURSO TVARKA

1. Konkursas yra viešas.

2. Konkurso dalyvių pasirodymų eilės tvarka nustatoma pagal dalyvio gimimo datą.

3. Paraiškoje pateiktos programos keisti negalima. Kūrinių atlikimo eilės tvarka pasirenkama laisvai. Kūrinių negalima kartoti skirtingų turų programose. Programa atliekama mintinai.

4. Konkurso programa atliekama su fortepijonu. Į konkurso programą negalima traukti šiuolaikinės muzikos kūrinių, kuriems reikalingas specialus instrumento (fortepijono) paruošimas (preparavimas).

5. Konkurso dalyvių pasirodymus vertins tarptautinė vertinimo komisija (žiuri). Jos sprendimai yra galutiniai.

6. Konkurso dalyviai vertinimo komisijos sprendimu gali būti pakviesti dalyvauti VI tarptautinio kamerinio dainavimo konkurso ,,Beatričė“ atidarymo koncerte taip pat kituose renginiuose.
7. Konkurso ir baigiamųjų koncertų metu, organizaciniam komitetui sutikus, gali būti daromi garso, vaizdo įrašai be atlyginimo konkurso dalyviams.

8. VI tarptautinis kamerinio dainavimo konkursas ,,Beatričė“ numatomas 2015 metais.

IV. KONKURSO VIETA IR LAIKAS

1. Konkursas vyks 2011 m. lapkričio 22–26 dienomis Lietuvos Muzikos ir teatro akademijos (LMTA) Didžiojoje salėje (Gedimino per. 42, Vilnius, Lietuva).

2. Detali informacija apie V Tarptautinio kamerinio dainavimo konkurso „Beatričė“ programą, repeticijų grafikus ir kt. skelbiama konkurso tinklalapyje:http://www.muzikosbarai.lt/index.php?id=604 

3. Konkurso uždarymas vyks 2011-11-27 d. 16 valandą Vilniaus rotušėje (Didžioji g. 31, Vilnius)

V.  DALYVAVIMO KONKURSE SĄLYGOS 

1. Iki 2011-09-10 

el. paštu: beatrice.competition@gmail.com
     lietuvosmuzikusajunga@gmail.com 

arba pašto adresu: 

              V Tarptautiniam kamerinio dainavimo konkursui „Beatričė“, Lietuvos muzikų sąjunga, Gedimino pr. 32-2, LT-01104 Vilnius, Lietuva, atsiųsti:

· Užpildytą dalyvio paraišką-anketą lietuvių arba anglų kalba

· Gyvenimo aprašymą

· dokumentų (gimimo liudijimo arba paso) kopijas

· asmens (dalyvio) nuotrauką

2. Iki rugsėjo 19 d. kiekvienas dalyvis gaus programos patvirtinimą ir oficialų pakvietimą į konkursą.
3. Iki rugsėjo 30 d. kiekvienas dalyvis privalo sumokėti konkurso dalyvio mokestį, pervesdamas jį į Lietuvos muzikų sąjungos sąskaitą: 

AB ,,SWEDBANK“, k-73000, a/s LT51 7300 0100 0245 0037 su nuoroda „Konkursui Beatričė“
Arba (užsienio dalyviams)

S.W.I.F. kodas/BIC-HABALT22 su nuoroda „Konkursui Beatričė“

Dalyvio mokestis: 

· A grupės dalyviams – 210 litų (60 EURO); 

· B grupės dalyviams – po 100 litų (30 EURO). 

Sumokėto mokesčio banko čekio kopiją prašome išsiųsti iki spalio mėn. 5 d. paštu arba el. paštu, arba aukščiau nurodytais adresais konkurso Organizaciniam komitetui.

4. Konkurso dalyvio mokestis negrąžinamas.

5. Kelionės, apgyvendinimo ir maitinimo išlaidų konkurso rengėjai neapmoka.

6. Konkurso dalyviams, atvykusiems į konkursą be koncertmeisterio, skiriamas koncertmeisteris-pianistas.

VI. KONKURSO DALYVIŲ APDOVANOJIMAI 

Konkurso vertinimo komisijos sprendimu 

· A kategorijos GRAND PRIX“ laimėtojui bus įteikta 10 000 litų premija;

· B kategorijos ,,GRAND PRIX“ laimėtojui bus įteikta 5 000 litų premija;

· Konkurso laimėtojams bus suteikiami V tarptautinio kamerinio dainavimo konkurso laureato, diplomanto vardai;

· Konkurso dalyviai gali būti pakviesti koncertuoti (sudaromas kontraktas) Lietuvos Nacionalinės filharmonijos, Lietuvos muzikų sąjungos ir kt. koncertinių įstaigų renginiuose;

· Konkurso dalyviai gali būti apdovanoti specialiaisiais konkurso rėmėjų įsteigtais prizais ir atminimo dovanomis.

· Vertinimo komisijos sprendimu diplomais, specialiaisiais prizais ir atminimo dovanomis bus apdovanoti konkurso koncertmeisteriai-pianistai.  

VII. VERTINIMO KOMISIJA (JURY)

1. Tarptautinę vertinimo komisiją sudaro ne mažiau kaip 7 nariai. 

2. Vertinimo komisijos sprendimai yra galutiniai ir neapskudžiami.  

VIII. ORGANIZATORIAI

1. Konkurso rengėjai:

· Lietuvos muzikų sąjunga, 

· Lietuvos muzikos ir teatro akademija, 

· LR Kultūros ministerija

2. Konkurso partneriai:

· Valstybinis choras „Vilnius“,

· Lietuvos aklųjų ir silpnaregių sąjunga,

· Vilniaus memorialinių muziejų direkcijos B. Grincevičiūtės memorialinis butas-muziejus „Beatričės namai“.

Informacija apie V tarptautinį kamerinio dainavimo konkursą ,,Beatričė“ teikiama: 

telefonais: (85) 2623043; 8698 15244 – lietuvių ir rusų kalba; 



          8616 30814 – anglų ir rusų kalba;  

· El. paštu: beatrice.competition@gmail.com; lietuvosmuzikusajunga@gmail.com
· http://www.muzikosbarai.lt/index.php?id=604. 

· Galima kreiptis pašto adresu: Lietuvos muzikų sąjunga, Gedimino pr. 32-2, LT-01104 Vilnius, Lietuva

